Title: Atelierhusene
Description: "Der er bebyggelser, der aldrig forlader kroppen ... Sådan har jeg det også med Atelierhusene i Utterslev. Enklaven af kunstnerboliger på Grønnemose Allé er en perle, og bebyggelsen omkring det lille vandhul fik enorm betydning for det, der kom efter," skriver arkitekten Jens Thomas Arnfred om den helt særlige bebyggelse, der både er almene boliger ejet af bogligforeningen FSB og kunstnerboliger med et stort atelier i hvert hus. Atelierhusene er udgivet i anledningen af kunstnerboligernes 75 års jubilæum i år. Husene blev tegnet af arkitekten Viggo Møller-Jensen, og de blev opført 1942-43. Forfatter, kunst- og arkitekturanmelder Torben Weirup har skrevet husenes historie. Arkitekt og partner i tegnestuen Vandkunsten Jens Thomas Arnfred har skrevet et essay om sin oplevelse af husenes arkitektur. Arkitekturfotografen Jens Markus Lindhe har gået på opdagelse med sit kamera og arkitekturformidler Birgitte Kleis har været i arkiverne og fundet de oprindelige tegninger frem og historiske fotos fra opførelsen og de første år.
Subjects: Artists, Homes and haunts, Domestic Architecture, Artists' studios, Buildings, structures
Places: Denmark, Copenhagen, Søborg (Copenhagen, Denmark)